Wartburg 311.
Wartburg 353 του 1988 στο Κέμπριτζ, Ηνωμένο Βασίλειο, γνωστό στη χώρα αυτή ως Warburg Knight.
Το **Wartburg** ήταν μάρκα αυτοκινήτου που κατασκευαζόταν στην πρώην Ανατολική Γερμανία.

Το όνομα «Wartburg» προέρχεται από το ομώνυμο κάστρο, σε έναν από τους λόφους με θέα την πόλη του Άιζεναχ, όπου τα αυτοκίνητα κατασκευάζονταν.

Από τη δεκαετία του 1950, τα Wartburg είχαν ένα δίχρονο κινητήρα τριών κυλίνδρων, με μόλις επτά κινούμενα μέρη (τρία έμβολα, τρεις μπιέλες και έναν στροφαλοφόρο).

Ιστορία
-------

### Πρώτη χρήση του ονόματος

Το Wartburg του 1898.
Η μάρκα πρωτοεμφανίστηκε το 1898, όταν ένα αυτοκίνητο που κατασκευάστηκε από την *Automobilwerk Eisenach*, ονομάστηκε **Wartburgwagen** / αυτοκίνητο Warburg. Ήταν διθέσιο με καρέκλες ζαχαροκαλάμου, είχε τέσσερις λασπωτήρες, δύο προβολείς, και έναν κινητήρα δύο κυλίνδρων, κυβισμού 765 cm³. Η μέγιστη ταχύτητα του μοντέλου ήταν 25 χλμ. την ώρα. Η ονομασία καταργήθηκε το 1904, όταν η εταιρεία άλλαξε χέρια, αλλά επανήλθε στο προσκήνιο για λίγο στις αρχές του 1930 από την BMW 3/15 DA-3 Wartburg, το οποίο ήταν το πρώτο σπορ αυτοκίνητο της BMW.

### Κύρια χρήση του ονόματος

Η μάρκα αναβίωσε το 1956 από την VEB Automobilwerk Eisenach (πρώην EMW) και λανσάρισε μια βελτιωμένη έκδοση του αυτοκινήτου IFA F9 που είχε κυκλοφορήσει το 1950. Το νέο μοντέλο είχε μια πιο ισχυρή έκδοση του τρικύλινδρου δίχρονου κινητήρα, μετάδοση της κίνησης στους εμπρός τροχούς και ένα εντελώς νέο αμάξωμα. Αυτή τη φορά, η Γερμανία είχε διαμελιστεί σε δύο στρατόπεδα, Δυτική Γερμανία και Ανατολική Γερμανία, και το εργοστάσιο του Wartburg ήταν στην κομμουνιστική Γερμανία (Ανατολή, GDR).

Οι εξαγωγές στη Δυτική Γερμανία άρχισε το 1958, και από τις αρχές της δεκαετίας του 1960 το αυτοκίνητο είχε αρχίσει να εξάγεται σε πολλές άλλες χώρες της Δύσης, μεταξύ των οποίων το Ηνωμένο Βασίλειο και τις ΗΠΑ. Δεξιοτίμονα Wartburg κατασκευάστηκαν για πρώτη φορά το 1963 και υπήρξε τότε διάθεση στην Κύπρο, με Βρετανούς αγοραστές που εισήγαγαν το αυτοκίνητο το 1964. Ωστόσο, μόλις 550 αντίτυπα πωλήθηκαν στο Ηνωμένο Βασίλειο. Αυτά ήταν καλά εξοπλισμένα πολυτελή μοντέλα, ενώ λόγω της φτηνής κατασκευής των δίχρονων κινητήρων, πωλούνταν στην ίδια τιμή με το βασικό Austin Mini, που ήταν ελκυστικό κυρίως στους ηλικιωμένους.

Το Wartburg 311 είχε κατασκευαστεί σε διάφορες παραλλαγές (σεντάν, στέισον βάγκον, αγροτικό φορτηγό και διθέσιο ανοικτό). Ένα καμπριολέ είχε διατεθεί στην Λαοκρατική Δημοκρατία της Γερμανίας από το 1957, αλλά η παραγωγή του δεν υπερέβη τα 350 αντίτυπα.

Wartburg 353.
Ο κινητήρας μεγάλωσε σε 992 cm³ το 1962 και ένα εντελώς νέο μοντέλο κατασκευάστηκε από το 1966. Η νέα έκδοση, το Wartburg 353, πωλήθηκε ως **Wartburg Knight** / Ιππότης σε αρκετές χώρες, συμπεριλαμβανομένου του Ηνωμένου Βασιλείου, όπου το μοντέλο παρέμεινε στην αγορά μέχρι το 1976 και μέχρι τότε σχεδόν 20.000 αντίτυπα είχαν πωληθεί. Το έτος αυτό διακόπηκε η επίσημη εξαγωγή των δεξοτίμονων Wartburg, αλλά τα αριστεροτίμονα Wartburg εξακολούθησαν να εισάγονται για λίγα χρόνια ακόμα στο Ηνωμένο Βασίλειο από παράλληλες εισαγωγές και τουλάχιστον ένα μοντέλο μετατράπηκε σε δεξιοτίμονο.

Επίσης, το 1966, το κιβώτιο ταχυτήτων απέκτησε συγχρονισμό σε όλες τις ταχύτητες (προηγουμένως είχε την 1-η ασυγχρόνιστη) και σχεδιάστηκε με έναν ελεύθερο τροχό ως την αποδοτικότητα των καυσίμων και το μέτρο προστασίας του κινητήρα, πράγμα που σήμαινε ότι το αυτοκίνητο δεν είχε επωφεληθεί από το φρένο του κινητήρα. Επειδή ο κινητήρας ήταν μια δίχρονη μονάδα, στηρίχθηκε στον ανεφοδιασμό ενός μίγματος με λάδι δίχρονων κινητήρων και βενζίνης, σε αναλογία 1:50 για να λιπαίνει τον κινητήρα. Με τον ελεύθερο τροχό η συσκευή τίθεται εκτός λειτουργίας, ο κινητήρας μπορεί να «πεινάσει» από λιπαντικό και να τρέχει για αρκετή ώρα στις μεγάλες κατηφόρες, εκτός αν το γκάζι ανοίξει για λίγο από καιρό σε καιρό. Παρόλα αυτά, η απεμπλοκή της συσκευής του ελεύθερου τροχού, συνιστάται να δώσει το φρένο του κινητήρα σε χιονισμένες ή παγωμένες συνθήκες.

### Παρακμή και κλείσιμο

Τον Οκτώβριο του 1988, το Wartburg 353 αποσύρθηκε και αντικαταστάθηκε από το Wartburg 1.3 που είχε λίγο πιο σύγχρονη εμφάνιση. Επίσης, το νέο μοντέλο είχε τετράχρονο κινητήρα, σπάζοντας την παράδοση των δίχρονων κινητήρων. Ο κινητήρας, που είχε προέλθει από την Volkswagen, είχε κυβισμό 1.3 λίτρα και ισχύ 64 ίππους. Η ζωή του νέου Wartburg ήταν σύντομη και το τελειωτικό χτύπημα ήρθε από την επανένωση της Γερμανίας τον Οκτώβριο του 1990, καθώς η εμπορική του πορεία στην ενιαία πλέον Γερμανία ήταν αναποτελεσματική, διότι δεν μπορούσε να ανταγωνιστεί τους Δυτικογερμανούς κατασκευαστές. Ως αποτέλεσμα, η παραγωγή του έληξε τον Απρίλιο του 1991 και το εργοστάσιο εξαγοράστηκε τότε από την Opel.

Υπάρχουν ακόμα μερικά αυτοκίνητα Wartburg στους δρόμους, και υπάρχουν λέσχες ιδιοκτητών Wartburg σε όλη την Ευρώπη. Κάποια Wartburg εξακολουθούν να χρησιμοποιούνται ως αγωνιστικά για ράλλυ αυτοκινήτων.

Wartburg 353
------------

Wartburg 353 του 1986.
*Δείτε επίσης: Wartburg 353*

Το **Wartburg 353** ήταν το δεύτερο χρονολογικά μοντέλο της εταιρείας Wartburg. Αντικατέστησε το Wartburg 311 και ήταν το μακροβιέστερο αυτοκίνητο που κυκλοφόρησε υπό την μάρκα Wartburg, παραμένοντας στην παραγωγή για 22 ολόκληρα χρόνια. Στο Ηνωμένο Βασίλειο ήταν γνωστό ως **Warburg Knight** / Ιππότης. Αποσύρθηκε το 1988, όταν αντικαταστάθηκε από το τελευταίο μοντέλο της μάρκας, το οποίο ήταν σύντομης διάρκειας, το Wartburg 1.3 του 1988 - 1991.

Παράγωγα
--------

Το σπορ αυτοκίνητο Melkus RS 1000 χρησιμοποίησε τον τρικύλινδρο και δίχρονο κινητήρα του Wartburg 353.

Μοντέλα
-------

* **311** : 1956-1965
* **313** (Roadster) : 1957-1960
* **312** : 1965-1967
* **353** : 1965-1988
* **1.3** : 1988-1991

Φωτογραφίες
-----------

* Το Wartburg 311: σε παραγωγή την περίοδο 1956-1965.Το Wartburg 311: σε παραγωγή την περίοδο 1956-1965.
* Το Wartburg 313 σε μορφή SportCoupé με μεταλλική οροφή, ως ανοικτό αυτοκίνητο: σε παραγωγή την περίοδο 1957-1960.Το Wartburg 313 σε μορφή SportCoupé με μεταλλική οροφή, ως ανοικτό αυτοκίνητο: σε παραγωγή την περίοδο 1957-1960.
* Το Wartburg 312: σε παραγωγή το 1965. Το 312 ήταν μια βελτιωμένη έκδοση του 311, με ορισμένα μέρη του 353.Το Wartburg 312: σε παραγωγή το 1965. Το 312 ήταν μια βελτιωμένη έκδοση του 311, με ορισμένα μέρη του 353.
* Το Wartburg 353: σε παραγωγή την περίοδο 1966-1984. Το μακροβιότερο μοντέλο της μάρκας Wartburg.Το Wartburg 353: σε παραγωγή την περίοδο 1966-1984. Το μακροβιότερο μοντέλο της μάρκας Wartburg.
* Το Wartburg 353W: σε παραγωγή την περίοδο 1984-1985. Έκδοση του Wartburg 353.Το Wartburg 353W: σε παραγωγή την περίοδο 1984-1985. Έκδοση του Wartburg 353.
* Το Wartburg 353S: αυτή η έκδοση με το βελτιωμένο σύστημα κίνησης και ψύξης του κινητήρα ήταν στην παραγωγή την περίοδο 1985-1988.Το Wartburg 353S: αυτή η έκδοση με το βελτιωμένο σύστημα κίνησης και ψύξης του κινητήρα ήταν στην παραγωγή την περίοδο 1985-1988.
* Το Wartburg 1.3: το τελευταίο μοντέλο. Έφερε τετράχρονο κινητήρα της Volkswagen. Σε παραγωγή την περίοδο 1988-1991.Το Wartburg 1.3: το τελευταίο μοντέλο. Έφερε τετράχρονο κινητήρα της Volkswagen. Σε παραγωγή την περίοδο 1988-1991.
* Wartburg 353 στο Ράλλυ Αυτοκινήτων της Ανατολικής Ευρώπης στο Στάνφορντ Χωλ το 2006.Wartburg 353 στο Ράλλυ Αυτοκινήτων της Ανατολικής Ευρώπης στο Στάνφορντ Χωλ το 2006.
* Αγροτικό Wartburg 353 στην Ισπανία το 1995.Αγροτικό Wartburg 353 στην Ισπανία το 1995.

Παραπομπές
----------

1. ↑  BMW 3/15 PS, 315/1 and 319/1 - early roadsters
2. ↑  BMW Motorsport - BMW 3/15
3. ↑  Schindelbeck, Dirk (2012). «Nur keine Nachfrage schaffen [Never create any demand]» (στα German). *Damals* (12): 60–65.
4. ↑  Flickr: Wartburg Rally Car

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Wartburg (μάρκα)** |

* UK-based official Wartburg, Trabant and IFA owners' club[*νεκρός σύνδεσμος*]
* History of Wartburg — long introduction
* Video: How Wartburgs were made Αρχειοθετήθηκε 2015-09-24 στο Wayback Machine.
* IFA Mobile 2takt Vereniging Αρχειοθετήθηκε 2021-12-08 στο Wayback Machine. — the so-called oldest association of East German cars
* Wartburgpage — acts and images
* Polish Wartburg Club — Polski Klub Wartburga
* New Wartburg V8 — German report on Eisenach Online

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4189144-2
* NKC: ph538404

 |

 |